གླེ་མི་ནི་དེང་རབས་ཀྱི་ཚན་རིག་དང་།འཕྲུལ་ཆས་དར་རྒྱས་སོང་བའི་ཡུལ་གཞན་ལྟར་མཁོ་སྤྱད་ཕུན་སུམ་ཚོགས་པ་མེད་ཀྱང་།རང་སའི་ཐོན་ཁུངས་ཀྱིས་རང་མི་རྣམས་རང་མགོ་ཐོན་ངེས་ཡོད་པ་མ་ཟད།མ་བཅོས་ལྷུན་གྱིས་གྲུབ་པའི་ཡུལ་གྱི་བཀོད་པ་མཛེས་སྡུག་ལྡན་ལ།གནམ་གཤིས་དྲོད་གྲང་སྙོམས་པ།བརླན་གཤེར་ཆུང་བ།ས་ཆུ་རླུང་གསུམ་ཤིན་ཏུ་གཙང་བས་འགྲོ་བ་མི་དང་།སྲོག་ཆགས་སེམས་ཅན་རྣམས་ཀྱི་ལུས་སེམས་བདེ་བ་སྟེར་བའི་རང་བྱུང་གི་གསོ་སྨན་མཆོག་ཏུ་གྱུར་པའི་ཡུལ་ཁམས་ཤིག་ཡིན།གླེ་མི་ལ་མི་འབོར་སྡོམ༢༠༠༠ཡས་མས་སུ་ཡོད།དེང་གི་ཆར་གླེ་མི་ཁ་ཤས་བལ་ཡུལ་དང་ཡུལ་གྲུ་གཞན་ལ་གནས་པ་མང་ངོ་།།